มีอาการคันแดงเวลาเกาขึ้นผื่นเม็ดเล็กๆค่ะ เป็นมาหลายอาทิตย์แล้วทายาแล้วก็ไม่หายค่ะเวลาไม่เการู้สึกว่าคันใต้ผิวหนังช่วยแนะนำหน่อยค่ะวิธีรักษา
สวัสดีค่ะ การวินิจฉัยที่เป็นไปได้-ผื่นผิวหนังอักเสบเฉียบพลัน ทำให้มีตุ่มแดงและคัน-ผื่นผิวหนังอักเสบจากการสัมผัส เช่นสบู่ โลชั่น น้ำหอม-รูขุมขนอักเสบ แต่มักไม่คัน-เม็ดสิวที่เกิดจากการรูขุมขนที่อักเสบมีการติดเชื้อ-ผื่นลมพิษจะเป็นผื่นปื้นนูนแดง-ตุ่มถูกแมลงกัด-ผิวแห้งการให้ได้การวินิจฉัยที่แน่นอนต้องเห็นรอยโรคจริงและการกระจายตัวของโรคค่ะ หากตุ่มเป็นมาเรื้อรัง ลุกลาม ควรพบแพทย์ผิวหนังเพื่อตรวจเพิ่มเติม หากเป็นโรคกลุ่มผื่นผิวหนังอักเสบ มักใช้ยาสเตียรอยด์ทาบางๆเฉพาะที่การดูแลตัวเองเบื้องต้น ไม่ไปแกะเกาบริเวณตุ่ม ใช้น้ำเปล่าสะอาดล้างภายนอกได้ หากผิวแห้งควรใช้ครีมให้ความชุ่มชื้นทุกวันเช้า เย็น ยังไม่ควรเอายาอะไรไปทางเองเพราะยังไม่ทราบการวินิจฉัย รับประทานยาแก้แพ้แก้คันได้ หลีกเลี่ยงสิ่งกระตุ้นที่ทำให้ขึ้นผื่นเช่นความร้อน